**Sovellusprojekti Moveo, 2. väliesittely**

Paikka: Jyväskylän yliopisto, Agora, Auditorio 2

Aika: Torstai 2.5.2019 klo 14:15 – 16:00

**Läsnä**

Projektiryhmä

Lappalainen Karoliina, sihteeri

 Moisio Tuomas

 Nykänen Visa

 Puumala Petra

Ohjaajat

Itkonen Jonne

Santanen Jukka-Pekka

Opettajat

 Kivimäki Hanna

Muut projektiryhmät

Peltihamsteri

 Timcan

 Tipi

**Muistio**

Laadittu: 3.5.2019

Muokattu: —

1. **Väliesittelyn esitys**

Väliesittelyssä projektiryhmä esitteli projektiorganisaatiota, projektin taustaa ja tavoitteita, sovelluksen rakennetta ja kehitystyökaluja, sovelluksen käyttöliittymää ja projektin läpivientiä.

Projektiorganisaation esittelyssä esiteltiin projektiryhmän jäsenet, tilaajan edustajat, ohjaajat, oheiskurssien tuntiopettajat ja muut sidosryhmät.

Projektin taustaa ja tavoitteita esitellessä käytiin läpi, kuinka liikunnanopettajan koulutuksessa hyödynnetään videointia ja opetuskäyttäytymisen systemaattista observointia. Taustoissa käytiin läpi mitä sovelluksia ja lomakkeita liikunnanopettajan koulutuksessa ollaan käytetty. Projektin tavoitteissa käytiin läpi mitä toimintoja ja ominaisuuksia projektin tulee toteuttaa.

Kehitystyökalujen esittelyssä käytiin läpi työkalut, joita käytetään sovelluksen kehityksessä. Projektiryhmä esitteli kehitysympäristöön, versionhallintaan, projektinhallintaan, tietokantaan, sovelluspalvelimelle, backendiin ja frontendiin käytettävät työkalut. Sovelluksen rakennetta käytiin läpi palauteanalyysin rakennekuvan kautta.

Sovelluksen käyttöliittymää esiteltiin WWW-sivujen kautta. Käyttöliittymäesittelyssä käytiin läpi JYU-kirjautuminen ja ryhmäavaimen luominen. Tämän lisäksi käytiin läpi ryhmäavaimen kautta palauteanalyysin suorittaminen.

Projektin läpiviennissä esiteltiin projektin käytänteitä, prosessimalli ja projektin aikataulua. Moveo käyttää projektissaan Scrum-prosessimallia ja aikataulusta esiteltiin projektin aloitusajankohta, sekä päättymisajankohta.

1. **Väliesittelyn kysymykset**

Santanen kysyi projektiryhmältä mikä on ollut haastavinta projektin aikana. Projektiryhmä vastasi ison haasteen olleen Moveatis-projektin lähdekoodiin tutustuminen.

Kivimäki kysyi projektiryhmältä mitä muutoksia projektiryhmä on tehnyt 1. väliesittelyn jälkeen. Projektiryhmä vastasi huomioineensa 1. väliesittelyssä saamansa palautteen.

1. **Väliesittelyn palautteet**

Itkosen mukaan väliesittely meni hyvin. Itkonen ehdotti, että palauteanalyysin rakennekuvaa voisi jakaa useampaan osaan, jotta kuuntelijan mielenkiinto säilyisi. Itkonen toivoi myös jämäkkyyttä äänenkäyttöön.

Kivimäen mukaan esitys onnistui hyvin. Kivimäki ehdotti, että esityksen diat voisivat erota enemmän toisistaan esimerkiksi värien tai kuvien avulla.

Santasen mukaan esitys oli pituudeltaan 14 minuuttia, joka oli hyvä pituus esitykselle. Esityksen kaikki tekstit ja kuvat näkyivät nyt hyvin, sekä palauteanalyysin rakennekuva oli onnistunut. Santanen ehdotti, että loppuesittelyyn voisi lisätä dian jossa projektiryhmä kertoo asiat missä onnistuivat ja missä on kehitettävää.

1. **Väliesittelyn kirjalliset arvioinnit**

Itkosen mukaan esitys onnistui hyvin. Sovelluksen rakennetta ja projektin läpivientiä voisi tuoda esille tarkemmin seuraavassa esityksessä.

Kivimäen mukaan esiintyjillä oli hyvä kontakti kuuntelijoihin ja esitys eteni hyvässä rytmissä. Esityksestä kävi hyvin ilmi mitä projektiryhmä on kehittänyt, mutta dioihin voisi lisätä väriä tai kuvia.

Peltihamsteri-ryhmän mukaan esitys onnistui kokonaisuutena hyvin. Projektiryhmä voisi kuitenkin hyödyntää esityksessään enemmän elekieltä ja tauotusta.

Santasen mukaan esitys onnistui hyvin. Esityksessä oli hyvä juoni, ja esimerkiksi Excel-lomake oli nyt hyvin luettavissa. Seuraavassa esittelyssä projektiryhmä voisi esitellä asiat joissa projektiryhmä onnistui ja asiat joissa on kehitettävää.

Timcan-ryhmän mukaan esitys onnistui erinomaisesti. Palauteanalyysin rakennekuva oli kuitenkin hieman tylsä ja yhteenvetodia olisi mukava lisä loppuun. Sovelluksen käyttöliittymässä oli myös Suomea ja Englantia sekaisin.

Tipi-ryhmän mukaan esitys onnistui kokonaisuutena erinomaisesti. Käyttöliittymää esittäessä hiiren turha heiluttelu tulisi kuitenkin jättää pois.